Cirkusrevyen

Cirkusrevyen er Danmarks største revy, der ligger i forlystelsesparken Dyrehavsbakken nord for København. Den blev grundlagt i 1935 af restauratør Carl Pehrsson, skuespilleren Osvald Helmuth, Oscar Holst og musikeren Herman Gellin. Den nuværende direktør (2023) er Torben "Træsko" Pedersen. Blandt de mangeårige medvirkende er Lisbet Dahl, Niels Olsen, Henrik Lykkegaard og Niels Ellegaard. Blandt tidligere medvirkende, var Ulf Pilgaard. Historie Den unge Aage Stentoft blev Cirkusrevyens første akkompagnatør. Han blev engageret, da han lige var kommet til København fra Holbæk. Han kom til at skrive melodier til mange af de første års viser som "Molak molak mak mak mak", "Dit hjerte er i fare Andresen", "I den mellemste køje", "Degnens vise", "Schaldemose" og "Hen te' kommoden og tebavs igen". I DR's udsendelse "Omkring Aage Stentoft" fra 1984 fortalte han, hvordan han blev involveret. Han søgte arbejde som pianist i revyen. Han kunne ikke noder og spillede hele livet efter gehør. Han blev ansat på betingelse af, at han ville købe part i revyen. Stentoft troede på både ideen, navnene og sig selv, så han slog til. Under en af de første prøver var Ludvig Brandstrup irritabel, og da Aage Stentoft spillede forkert et par gange brølede Brandstrup: - Hvem Fanden er den bonderøv, som sidder ved klaveret?" Stentoft rejste sig, bukkede og sagde: "Det er ham, der finansierer revyen!" Cirkusrevyen har alle årene på nær 1945 været afholdt i Teltet på Dyrehavsbakken. I 1945 blev teltet slået op på den nedbrændte Forums grund. I 2020 måtte revyen aflyses som følge af coronaviruspandemien. I første omgang gjorde regeringens forbud mod forsamlinger på over 500 personer indtil 1. september 2020, at der ikke kunne afholdes revy som planlagt i juli og august 2020. Folkene bag Cirkusrevyen arbejdede så på, at afholde den senere på året. Det ville dog kræve en dispensation fra Dyrehavsbakkens miljøgodkendelse, hvis der skulle spilles uden for dennes sæson. Bakken ligger imidlertid ved grænsen mellem Gentofte og Lyngby-Taarbæk Kommuner, hvor der i forvejen havde været uenigheder om miljøgodkendelsen gennem en årrække, hvilket nu også kom til at påvirke Cirkusrevyen. 25. maj 2020 valgte Cirkusrevyen så helt at aflyse årets forestilling, dels fordi de endnu ikke havde fået den nødvendige kompensation, og dels på grund af den generelle usikkerhed om genåbningen af Danmark efter coronaviruspandemien. Revysæsonen 2020 skulle ellers have været Ulf Pilgaards 40. og sidste sæson i revyen, men det måtte udskydes til 2021. Skuespillere medvirkende i flest cirkusrevyer Tidligere forestillinger Cirkusrevyen 1983 Medvirkende: Grethe Sønck, Lily Broberg, Kai Løvring, Tommy Kenter, Lone Helmer, Flemming Enevold og Nellie Crump Instruktion: Tommy Kenter Cirkusrevyen 1984 Medvirkende: Grethe Sønck, Kai Løvring, Jan Schou, Jeanne Boel, Kirsten Walther, Bent Reiner og Poul-Kristian Jensen Instruktion: Grethe Sønck Cirkusreven 1985 Medvirkende: Lisbet Dahl, Erik Paaske, Kirsten Lehfeldt, Bjørn Puggaard-Müller, Kirsten Rolffes og Torben Pedersen Instruktion: Lisbet Dahl Cirkusrevyen 1986 Medvirkende: Ulf Pilgaard, Lisbet Dahl, Claus Ryskjær, Erik Paaske og Kirsten Lehfeldt Instruktion: Lisbet Dahl Cirkusrevyen 1987 Medvirkende: Ulf Pilgaard, Claus Ryskjær, Lisbet Dahl, Jørgen Buckhøj og Lene Funder Instruktion: Lisbet Dahl Cirkusrevyen 1988 Medvirkende: Ulf Pilgaard, Claus Ryskjær, Lisbet Dahl, Jeanne Boel og Kai Løvring Instruktion: Lisbet Dahl Cirkusrevyen 1989 Medvirkende: Ulf Pilgaard, Claus Ryskjær, Lisbet Dahl, Kirsten Norholt og Allan Olsen Instruktion: Lisbet Dahl Cirkusrevyen 1990 Medvirkende: Ulf Pilgaard, Claus Ryskjær, Birthe Kjær, Pia Rosenbaum og Erik Paaske - Mads Mikkelsen (Danser) Instruktion: Lisbet Dahl Cirkusrevyen 1991 Medvirkende: Ulf Pilgaard, Claus Ryskjær, Lisbet Dahl, Kirsten Norholt, Kit Eichler og Allan Olsen Instruktion: Lisbet Dahl Cirkusrevyen 1992 Medvirkende: Ulf Pilgaard, Claus Ryskjær, Lisbet Dahl, Henrik Koefoed og Kit Eichler Instruktion: Lisbet Dahl Cirkusrevyen 1993 Medvirkende: Ulf Pilgaard, Lisbet Dahl, Søren Østergaard, Niels Olsen og Grethe Sønck Instruktion: Lisbet Dahl Cirkusrevyen 1994 Medvirkende: Ulf Pilgaard, Claus Ryskjær, Lisbet Dahl og Henrik Lykkegaard Instruktion: Lisbet Dahl Cirkusrevyen 1995 Medvirkende: Ditte Gråbøl, Lisbet Dahl, Claus Ryskjær, Ulf Pilgaard og Niels Olsen Instruktion: Lisbet Dahl Cirkusrevyen fejrede revyens 60 års jubilæum i 1995 med "Blot til lyst", en sketch af Niels Olsen og et potpourri over gamle numre, "Tillykke med de 60", der var bearbejdet af Ida og Bent From). Vi møder igen Familien Danmark, bestående af mor Nesa (Lisbet Dahl), Far Haralder (Claus Ryskjær), sønnen Syrilder (Ulf Pilgaard) og datteren Tut (Ditte Gråbøl). Niels Olsen er Tuts nye kæreste fra Jylland, men alle tror han er perker, fordi han taler så underligt. Sketchen blev meget berømt, fordi Lisbet fik hylet både Rysse og Ulf ud af den ved at improvisere. Størstedel af 2. akt er en hyldest til Cirkusrevyens 60 års jubilæum. Vi får Rysse at se i rollen som Dirch Passer i gyngen, Lisbet Dahl som Elga Olga i flere roller, Niels Olsen som Buster Larsen i sangen Dikke-dik. Men Rysse og Niels spiller Halleluja med overalls med hul ind til numsen. Desuden en masse højdepunkter i Cirkusrevyens historie. Niels gengiver en meget hurtig version af en statistiker, der går i dametøj. Ulf synger en kort hyldest sang til Dirch Passer. Sygeplejerskernes strejke tages også under behandling og Niels, Rysse og Ulf spiller patienter på et sindssygehospital, men det afsløres først til sidst, hvor alle danser og synger med bukserne nede om anklerne. Ditte Gråbøl spiller Ritt Bjerregaard, som netop er valgt til EU, mens Ulf, Rysse og Niels synger 'Dumme Kælling', i forklædninger som Mogens Lykketoft, Svend Auken og Poul Nyrup. DVD'en/videoen er optaget 23. august ved 18-forestillingen. Cirkusrevyen 1996 Medvirkende: Niels Olsen, Ulf Pilgaard, Thomas Mørk, Jess Ingerslev, Tina Christiansen og Ulla Henningsen. Cirkusrevyen 1996 blev instrueret af Peter Schrøder, som måtte standse kort før premieren pga. uenigheder med skuespillerne. Cirkusrevyen 1997 Medvirkende: Søren Østergaard, Ulf Pilgaard, Jeanne Boel, Pernille Schrøder, Jess Ingerslev og Gordon Kennedy Instruktion: Steen Springborg Cirkusrevyen 1998 Medvirkende: Niels Olsen, Søren Østergaard, Ulf Pilgaard, Pernille Schrøder og Kirsten Norholt. Instruktør: Niels Olsen Kapelmester: Fini Høstrup Cirkusrevyen 1998 var første gang Niels Olsen var instruktør på Cirkusrevyen som fik titlen "Langt Ude I Skoven". Temaet blev understreget allerede i første sketch, hvor Niels kom ind som fe i en skov, og vi mødte resten af de medvirkende, hver især iført et dyrekostume. Det er også i denne revy at vi introduceres til Splejs Boys, og ikke mindst Splejs Girls. Niels Olsen og Ulf Pilgaard optræder desuden med deres 'De Små Synger', mens de sammen med Søren Østergaard også laver Hat Trick sketchen. Ulf Pilgaard laver igen sin imitation af en indvandrer, som så ihærdigt prøver på at blive integreret, men det går ikke så godt, for han har svært ved at udtale dansk. Blandt andet skal han købe fiskefars; "Jeg skal til fissehandler og købe fissefars til fissefilet – fisse på femten minutter, det' ikk' så ring' endda!" Der bliver også taget gas på Færøerne, i nummeret "Vi Vil Bare Ha'", hvor alle er iført færøsk nationaldragt og synger om, hvordan Færøerne prøver at hive penge ud af det danske folk, for ellers vælter de regeringen. Niels Olsen og Pernille Schrøder laver også en nyere version af den gamle pensionistsang, som nu er blevet til 'Rockerliv'. Og sidst skal Storebæltsbroen indvies. Det foregår med to politibetjente, Søren og Niels, som er henholdsvis meget fynsk og meget jysk. Så kommer Ulf som leder af en pigegarde, men som er kommet uden sit orkester, fordi han har taget for lange skridt. Pernille Schrøder kommer som Dronning Margrethe til den store åbning, mens Kirsten Norholt er tv-reporter Carsten Fischer. Ulf Pilgaard kommer til sidst ind som statsminister Poul Nyrup Rasmussen, og så åbnes broen. Afslutningsnummeret er en solo med Niels Olsen, men de andre kommer med, og det handler om, at det snart bliver vinter, så der bliver masser af brækkede arme og ben at grine af. Til sidste kommer hele ensemblet frem og ønsker alle en glædelig jul. Cirkusrevyen 1999 Medvirkende: Ulf Pilgaard, Niels Olsen, Pernille Schrøder, Thomas Mørk og Michelle Bjørn-Andersen. Instruktør: Niels Olsen Kapelmester: Fini Høstrup Cirkusrevyen 1999 var den anden Cirkusrevy instrueret af Niels Olsen. Blandt numrene kan bl.a. nævnes Niels' dopede cykelrytter, og saxofon-spillende Bill Clinton. Cirkusrevyen 2000 Medvirkende: Ditte Gråbøl, Henrik Lykkegaard, Pernille Schrøder, Ulf Pilgaard og Niels Olsen. Cirkusrevyen årgang 2000 havde titlen Totalt til Grin. Den var instrueret af Niels Olsen. Det var Ulf Pilgaards 20 års jubilæum i Cirkusrevyen og i den anledning skrev Niels Olsen nummeret 'Beskedenhed'. Det var også Niels, der skrev nummeret 'Lad Os Bygge Broer', hvori der blev sunget på svensk, om hvordan svenskerne nu ville overtage Danmark, fordi Øresundsbroen var kommet til. Som Niels synger: "Jesus sagde, at vi sku' elske andre men'sker – men han havde heller aldrig mødt en svensker!" Ditte Gråbøl lavede igen sin Ritt Bjerregaard-parodi, som endnu engang tog kegler. Herunder spiller Niels Olsen, Henrik Lykkegaard og Ulf Pilgaard henholdsvis Henrik Dam Kristensen, Mogens Lykketoft og Poul Nyrup Rasmussen. De er alle underdanige overfor Ritt; danser rundt i meget stramme busker og skjorter med noget pels på, og ligger på alle fire og ryster med rumpen. Det er dog ikke kun i denne sketch, at vi møder Nyrup. Ulf spiller ham adskillige gange i denne revy. Også sygehussystemet under den Socialdemokratiske regering tages under 'kærlig behandling', med en doktor (Ulf) som er meget frustreret, fordi han har måtte holde pause i to timer alene – han har jo ikke taget en lang krævende uddannelse for at spille ludo alene. Alt imens den gamle patient (Pernille) er ked af, at hun ikke kan få ren ble på, men skal bytte med de andre. Niels er den sure mandlige sygeplejerske, mens Ditte først er hygiejnekonsulent (rengøringsdame, sidenhen Jørgen Olsen (Fra Brødrene Olsen) og senere hen en meget grisk bedemand. Henrik er først en meget ivrig overlæge, som blot er interesseret i den gamle dames organer, og senere spiller han hendes ligeglade søn, som ender med at spille ludo med Ulf og bedemanden. Vi lærer også, hvad en rigtig mand er. Det er Henrik Lykkegaard, der sørger for den undervisning. Mens Niels Olsen spiller Enrique Iglesias, som prøver at leve i cølibat, men som hele tiden bliver hevet 'På lokum' af de danske piger, fordi som de siger: "Den danske tissemand er lavet af vat!". Den største danske eksportvare anno 2000, bliver også præsenteret: Aqua. Hvor Pernille Schrøder spiller Lene Nystrøm, Niels Olsen spiller René Dif, Henrik Lykkegaard spiller Søren Rasted og Ditte Gråbøl er Claus Noreen. Her synger de om deres baggrund, og hvorfor de hedder, som de gør. "Vi skal hedde noget som alle behøver; VAND! Aqua lyder meget fed're!" Cirkusrevyen 2001 Medvirkende: Claus Ryskjær, Henrik Lykkegaard, Pernille Schrøder, Tammi Øst og Ulf Pilgaard. Cirkusrevyen årgang 2001 havde titlen Det Glade Vanvid og var instrueret af Henrik Lykkegaard. Cirkusrevyen 2002 Medvirkende: Henrik Lykkegaard, Lisbet Dahl, Niels Ellegaard, Pernille Schrøder og Ulf Pilgaard. Instruktion: Lisbet Dahl. Følgende numre var med: Cirkusrevyen 2003 Medvirkede: Lisbet Dahl, Ulf Pilgaard, Henrik Lykkegaard, Claus Ryskjær og Pernille Schrøder Instruktion: Lisbet Dahl Følgende numre var med: Cirkusrevyen 2004 Medvirkende: Mette K. Madsen, Lisbet Dahl, Ulf Pilgaard, Claus Ryskjær og Niels Ellegaard. Instruktion: Lisbet Dahl Cirkusrevyen 2005 Medvirkende: Lisbet Dahl, Ulf Pilgaard, Henrik Lykkegaard, Claus Ryskjær og Marie Askehave. Instruktion: Lisbet Dahl Følgende numre var med: Cirkusrevyen 2006 Medvirkende: Lisbet Dahl, Ulf Pilgaard, Henrik Lykkegaard, Ditte Hansen og Niels Ellegaard. Instruktion Lisbet Dahl. Følgende numre var med: Cirkusrevyen 2007 Medvirkende: Lisbet Dahl, Ulf Pilgaard, Henrik Lykkegaard, Ditte Hansen og Andreas Bo Pedersen. Cirkusrevyen 2007 var en meget vellykket revy med premiere 22. maj i teltet på Bakken og afslutning 1. september i Aalborg Kongres og Kultur Center. Den solgte 135.000 billetter og blev årets revy ved Revyernes Revy. DVD'en blev optaget fredag 8. august kl. 18 og 21. Cirkusrevyen 2008 Medvirkende: Lisbet Dahl, Ulf Pilgaard, Henrik Lykkegaard, Ditte Hansen og Niels Ellegaard. Cirkusrevyen 2008 solgte 163.000 billetter og fik fem stjerner fra næsten alle anmelderne. Der var premiere 22. maj i teltet på Bakken og sidste forestilling var 30. august i Aalborg Kongres og Kultur Center. Cirkusrevyen 2009 Medvirkende: Lisbet Dahl, Ulf Pilgaard, Henrik Lykkegaard, Ditte Hansen og Andreas Bo Pedersen. Følgende numre var med: Cirkusrevyen 2009 fik seks stjerner af JyllandsPostens anmelder. Cirkusrevyen 2010 Medvirkende: Lisbet Dahl, Ulf Pilgaard, Henrik Lykkegaard, Ditte Hansen og Niels Ellegaard. Følgende numre var med: Cirkusrevyen 2011 Medvirkende: Ulf Pilgaard, Lisbet Dahl, Henrik Lykkegaard, Ditte Hansen, Niels Ellegaard samt Balletten. Følgende numre var med: Cirkusrevyen 2012 Medvirkende: Ulf Pilgaard, Lisbet Dahl, Henrik Lykkegaard, Ditte Hansen, Niels Ellegaard samt Balletten. Følgende numre var med: Cirkusrevyen 2013 Medvirkende: Ulf Pilgaard, Lisbet Dahl, Ditte Hansen, Andreas Bo Pedersen, Niels Olsen . Følgende numre var med: Cirkusrevyen 2014 Medvirkende: Ulf Pilgaard, Lisbet Dahl, Henrik Lykkegaard, Vicki Berlin, Niels Ellegaard. Følgende numre var med: Blandt numrene var Vase & Fuglsangs sketch der kombinerede satire over digteren Yahya Hassan og problemerne med IC4-toget. En aftenforestilling med sketchen blev afbrudt af unge mænd af anden etnisk herkomst end dansk, der skaffede sig adgang til Cirkusrevyens telt og foran scenen begyndte at råbe hvad som kan have været arabiske ukvemsord mod Ulf Pilgaard der var udklædt som Yahya Hassan. Vicki Berlin havde cirkusrevydebut det år og udmærkede sig i en rolle som ung mor i en sketch hun selv havde skrevet. Cirkusrevyen 2015 Medvirkende: Ulf Pilgaard, Lisbet Dahl, Henrik Lykkegaard, Ditte Hansen, Niels Ellegaard. Følgende numre var med: Cirkusrevyen 2016 Medvirkende: Ulf Pilgaard, Lisbet Dahl, Henrik Lykkegaard, Lise Baastrup, Niels Ellegaard. Følgende numre var med: Cirkusrevyen 2017 Medvirkende: Ulf Pilgaard, Lisbet Dahl, Henrik Lykkegaard, Lise Baastrup, Niels Ellegaard. Følgende numre var med: Cirkusrevyen 2018 Medvirkende: Ulf Pilgaard, Lisbet Dahl, Henrik Lykkegaard, Amalie Dollerup, Niels Ellegaard. Følgende numre var med: Cirkusrevyen 2019 Medvirkende: Ulf Pilgaard, Lisbet Dahl, Henrik Lykkegaard, Lise Baastrup, Karsten Jansfort. Følgende numre var med: Cirkusrevyen 2020 Medvirkende: Ulf Pilgaard, Lisbet Dahl, Niels Ellegaard, Mille Hoffmeyer Lehfeldt, Carsten Svendsen. I 2020 måtte revyen aflyses som følge af coronaviruspandemien. Den 25. maj 2020 valgte Cirkusrevyen at aflyse årets forestilling, dels fordi de endnu ikke havde fået den nødvendige kompensation, og dels på grund af den generelle usikkerhed om genåbningen af Danmark efter coronaviruspandemien. Revysæsonen 2020 skulle ellers have været Ulf Pilgaards 40. og sidste sæson i revyen, men det måtte udskydes til 2021. Cirkusrevyen 2021 Medvirkende: Ulf Pilgaard, Lisbet Dahl, Niels Olsen, Henrik Lykkegaard, Niels Ellegaard, Merete Mærkedahl. Afløsere: Pernille Schrøder og Ditte Hansen afløste på skift Merete Mærkedahl grundet sygdom. Følgende numre var med: Cirkusrevyen 2022 Medvirkende: Lisbet Dahl, Niels Olsen, Henrik Lykkegaard, Merete Mærkedahl og Carsten Svendsen Afløsere: Pernille Schrøder afløste Lisbet Dahl grundet sygdom. Følgende numre var med: Cirkusrevyen 2023 Medvirkende: Niels Olsen, Niels Ellegaard, Merete Mærkedahl, Bodil Jørgensen og Mads Knarreborg m.fl. Cirkusrevyen 2024 Medvirkende: Niels Olsen, Niels Ellegaard, Merete Mærkedahl, Pernille Schrøder, Henrik Lykkegaard og Silas Holst m.fl. Instruktør: Joy-Maria Frederiksen. Cirkusrevyen 2025 Medvirkende: Niels Olsen, Merete Mærkedahl, Bodil Jørgensen, Mads Knarreborg og Magnus Haugaard m.fl. Instruktør: Joy-Maria Frederiksen. Se også Cirkusrevyen 1936 (film) Cirkusrevyen (1967) (film) Fodnoter Eksterne henvisninger Cirkusrevyens hjemmeside Lydklip fra Cirkusrevyen 1935 Arkiveret 7. juni 2007 hos Wayback Machine